***2019 - ÅRSRAPPORT til årsmøtet 24.mars 2020 Albir-Villajoyosa***

## Presentasjon

**Mange** og **mye** og **mangfoldig** særpreger oss. Mange barn og mange ungdommer, mange voksne og mange eldre. Mange er friske og spreke. Mange er syke og hjelpetrengende. Mange turister og mange fastboende. Staben består av to enheter: Kirkesenteret i **Albir** fylles uka igjennom til åpen kirke og arrangement for store og små. Seniorpresteparet på Solgården i **Villajoyosa** møter gjestene der og er tilgjengelige for andakter, samtaler og møtepunkt. Og hver søndag er det gudstjeneste i **Minnekirken**

## Nøkkeltall fra 2019:

|  |  |  |  |  |
| --- | --- | --- | --- | --- |
| Aktivitet | **2009** | **2017** | **2018** | **2019** |
| Samlet ordinært besøk | 49322 | 47988 | 44107 | 48456 |
|  |  |  |  |  |
| Antall gudstjenester | 66 | 84 | 79 | 75 |
| Antall gudstjenestedelt. | 12062 | 11341 | 10551 | 10215 |
| Antall nattverdsfeiring | 36 | 58 | 64 | 62 |
| Antall nattverdsgjester | 4840 | 6793 | 6840 | 6661 |
| Antall døpte | 4 | 7 | 3 | 4 |
| Antall konfirmerte | 11 | 16 | 15 | 13 |
| Antall vielser | 51 | 62 | 48 | 42 |
| Antall gravferder | 21 | 8 | 5 | 5 |
|  |  |  |  |  |
| Antall besøk (syke-, hjemme-, fengsel-, bedrifts- og andre) | 404 | 687 | 537 | 516 |
| Antall sosialsaker | 64 | 59 | 84 | 44 |
| Arb. med sosialsaker | 874 | 493 | 661 | 401 |
| Deltagelse andres arr/repr | 37 | 69 | 55 | 53 |
| Antall deltagere andres arr/repr | 3153 | 7015 | 9611 | 12728 |
| Arrangement utenfor stasjon | - | 35 | 24 | 37 |
| Antall deltagere arr utenfor stasjonen | - | 1713 | 2813 | 2316 |
|  |  |  |  |  |
| Antall «unike» frivillige – antall personer | - | 143 | 158 | 149 |
| Frivillighet antall timer arbeidet |  | 6550 | 6610 | 6830 |

## Kommentarer til nøkkeltallene

I 2019 har vi hatt et tydelig fokus på barn og unge og på diakoni. Vårt nye tilbud er Superonsdag med middag for alle mellom kl.17.30-18.30. En mulighet til å møtes for alle generasjoner. Der har det i høst ikke vært under 100 personer. Før og etter maten har det vært 3 kor og to klubber; et yrende liv med store og små barn. Nytt av året er også at Kirkerådet har nedsatt fire utvalg som har jobbet på hver sine områder. Det har bl.a ført til ei husgruppe; mannfolk som gjør vaktmestertjenester i og rundt kirken. Det har resultert i et stort engasjement fra engasjerte mennesker i kirken. Vi er i et godt spor, og venter spent på hva gudstjeneste-, frivillighets-, informasjons- og økonomiutvalget vil jobbe med i året som kommer.

**Mål for 2018 – hvordan gikk det?**

|  |  |
| --- | --- |
| Mål for 2019 | Vurdering av måloppnåelse |
| **Diakoni:** Vi vil fortsatt prioritere det diakonale arbeidet ved å oppsøke dem som uteblir når vi samles. Ved å være tilgjengelige for dem som kontakter oss for ulike livsutfordringer. Vi vil øke bevisstheten i stab og blant frivillige om de som lever rundt oss med rus og psykiatri, og de som sliter med sykdom og ensomhet**Økonomi**: NOK 250000,- til Barne og ungdomsarbeidet.**Gudstjenester i Albir.** En gudstjeneste i Albir hver måned. Gudstjeneste for små og Store trenger en målgruppe som er spesielt invitert. Og vi ønsker å få til ulike gudstjenester; Taize, Tomasmesse, Bønnevandring f.eks en hverdagskveld | **Diakoni:** Det er vanskelig å kontrollere om vi når målene vi setter oss i det diakonale arbeidet. Vi har skrevet om diakoni i Nyhetsbrev. Vi bruker Tankestreker til fortellinger fra det diakonale arbeidet. Vi har en høyere bevissthet om at vi er en diakonal kirke**Økonomi:** Vi har nådd målet med god margin.**Gudstjenester i Albir:**I løpet av året har vi funnet en målgruppe for hver av gudstjenestene i Albir; KordeVille, Knøttekoret, Tweenskoret, bokutdeling, tivoli, grillkveld. Det har vært knyttet til BarneogUngdomsarbeidet. |
| Nye mål 2020 | Kommentar til nye mål |
| **Diakoni:** Vi vil fortsette å ha fokus på det diakonale arbeidet – også med utskiftninger i stab. Vi vil jobbe for at staben, Kirkerådet og de frivillige er seg bevisst dem rundt oss som ikke oppsøker Sjømannskirken**Barneogungdomsarbeidet:** i år ønsker vi å samarbeide med de andre Sjømannskirkene i Spania for å samle ungdom som bor der det er Sjømannskirker og ungdom som bor andre steder i Spania. Samle dem til en helg, der vi benytter hverandres ressurser.Costa del Caos har gitt mersmak | **Diakoni:** Vi kan ikke slippe å ha fokus på dem som er av de mest sårbare her i vårt område**Barneogungdomsarbeidet**: Vi ser behovet for å samarbeide mellom sjømannskirkene for å nå de ungdommene som ikke naturlig vil oppsøke en Sjømannskirke. Mange gode ressurser blant ansatte, MILK`ere og frivillige er en nøkkel til et vellykket resultat. Å dele erfaringer og delta på felles arrangement for Spaniakirkene øker tryggheten ved skifte av stab og sikrer kvalitet på felles leirer.  |

## Antall årsverk utsendt Norge: 7,5 Lokale årsverk: 1,0

**Besøkssteder utenom kirken/enheten**

Vi besøker Anneke et nederlandsk sykehjem; ca en gang pr måned. Der er det noen norske beboere. Sjømannskirkesamlinger med sang, musikk, andakt, vafler og kaffe. Ballesol et spansk sykehjem; 3-4 ganger årlig, med noen norske beboere. Besøkstjeneste og Sjømannskirkesamlinger også sammen med Frivilighetssentralen

**Kort kommentar om kirken/enhetens økonomiske status**

Vi opplever at vi har en stabil og forutsigbar økonomi. Givertjenesten til BarneogUngdomsarbeidet er i et godt spor, og mange i menigheten er engasjerte givere.

Vi tror at det fortsatt er noe å hente i potensial for lokale inntekter, når det gjelder arrangementsinntekter. Nå når antall bryllup er gått ned, og også inntektene knyttet til vielser, vil vi ha fokus på konserter. Til nå har vi takket ja og nei til dem som har tilbudt oss konsert. Nå vil vi være litt mer aktive på den fronten

Vi er helt sikker på at det er deler av brukergruppen vi ikke når. Årsakene til det er flere: Informasjon om Sjømannskirken når ikke alle, manglende ressurser; nå når vi teller timer, ser vi at det ikke er mye å gå på for å gå inn i nye oppgaver. Vi merker hver uke at vi har liten plass. Superonsdag og det mangfoldige barne-og ungdomsarbeidet har tydeliggjort at Sjømannskirken i Albir har få kvatdratmeter og få rom.

**Oppsummering og avslutning** Paulus oppfordrer i Fil. 3,16: «La oss bare, så langt vi er kommet, holde fram i samme spor». Hos oss gjelder det samme. Vi vil fortsette å ønske folk velkommen hjemom, være livsnære, oppsøkende og omsorgsfulle. Vi vil gjøre det vi har mot, tro og engasjement til for å fortsette som vi stevner.

Albir 31/1-2020 Trine Færevåg Sjømannsprest/Daqlig leder